A GEOPLANT Faiskola 2024. tavaszi körteoltvány

kínálata, 2023. május 22-i készletek alapján

***Érdeklődés esetén a Palesits Faiskolai Kft. ad árajánlatot az oltványokra! Csak 100 db-nál nagyobb tételek behozatalára vállalkozunk, pár darabos hobby-kerti igényeket nem tudunk kielégíteni! Az oltványok behozatala előreláthatólag 2023. február közepe- március eleje. A szállítási egység: 10 db/köteg/fajta. Kérjen ajánlatot! A készlet erejéig, rendelési sorrendben tudunk felvenni rendeléseket. A gazdasági környezet bizonytalansága miatt, az árváltoztatás jogát fenntartjuk! Az árakat €-ban közöljük, az oltványok jog-tiszták, az árak tartalmazzák a licence-díjakat és a Magyarországra szállítás költségét, valamint a szállításig hűtőházban tartás költségét is!***

***Árak, a rendelt mennyiség függvényében:***

|  |  |  |  |  |  |  |
| --- | --- | --- | --- | --- | --- | --- |
|  | **alanyok** | | | **nettó ár/€** | **nettó ár/€** | **nettó ár/€** |
| ***fajták*** | ***BA-29*** | ***Farold 40*** | ***Franco*** | ***10-50 db*** | **50-500 db** | **500 db<** |
| CarmenR | + |  | + | 7,9 | 7,4 | 7,2 |
| CarmenR |  | + |  | 8,3 | 7,8 | 7,6 |
| CREA 194R új! |  |  | + | 7,9 | 7,4 | 7,2 |
| CREA 194R új! |  | + |  | 8,3 | 7,8 | 7,6 |
| Vilmos | + |  | + | 7,3 | 6,8 | 6,6 |
| Vilmos |  | + |  | 7,5 | 7 | 6,8 |
| Piros Vilmos |  |  | + | 7 | 6,5 | 6,3 |
| Piros Vilmos |  | + |  | 7,5 | 7 | 6,8 |
| Conference | + |  |  | 7 | 6,5 | 6,3 |
| Abate Fetel | + | + |  | 7 | 6,5 | 6,3 |
| Kaiser |  |  | + | 7 | 6,5 | 6,3 |

**Körtefajták:**

**CarmenR** (Nemesítő: L. Rivalta, Olaszország)

Az utóbbi évek legsikeresebb olasz körtenemesítése ez a fajta. 23 nappal a Vilmos előtt érik, nagyon korai. 20-30%-ban a felszínét szép, piros fedőszín borítja, hosszúkás alakú, nagyméretű (190- 200 g).

Akár 2 hónapig is tárolható ez a kiváló ízű, bőtermő fajta. Minden alanyon egyformán jól produkál.

Pollenadói: Vilmos, Conference, Tosca, Norma.

**CREA 194\*  ÚJDONSÁG!**

Új, CarmenR után pár nappal érő, korai érésű fajta. A CarmenR-nél jobb ízű és hosszabban tárolható (hűtőben +4 hétig is!). Fája kisebb novekedési erélyű, nagyon bőtermő. Várhatóan a fajta népszerű lesz és egyre jobban el fog terjedni a piacokon.



**CREA 194 eladásra kiszerelve**



**CREA 194 szedés előtt**

**Conference**

Nyugat és Észak-Európában nagyon népszerű fajta, nálunk még kevésbé ismert. Bőtermő, de vízigényes, különösen birs alanyon. Gyümölcse megnyúlt, körte alakú, kellemesen fűszeres ízű, húsa fehér, olvadó. Hűtőtárolóban akár 6 hónapig is tárolhatók a termések. Koronája középerős növekedésű, sűrű, jól alakítható intenzív koronaformákra.

Porzói: Bosc Kobak, Vilmos körte, Clapp kedveltje, Nemes Krasszán.



**Piros Vilmos körte**

(Fotó: Palesits Zsolt)

**Piros Vilmos**

A Vilmos körte piros fedőszínű mutációja. Porzói: Clapp kedveltje, Bosc kobak, Nemes Krasszán.



**Vilmos körte**

(Fotó: Palesits Zsolt)

**Vilmos**

A világ legelterjedtebb körtefajtája, hazánkban is nagyon kedvelt. Optimális szedési ideje augusztus második-harmadik dekádja. Gyümölcse nagy, vagy közép-nagy, alakja szabályos körte. A gyümölcshéj éretten sárga, a napos oldalon enyhén pirosas színeződésű, tetszetős. A gyümölcshús fehér, olvadó, bőlevű, illatos, édes-savanykás ízű, muskotályos zamatú. 16 Brix-fokra érik.

Fája közepes növekedési erélyű, kezdetben felfele törő, később szétterülő koronájú. Termőhelyre kevésbé igényes, jól alkalmazkodó fajta.

Porzói: Clapp kedveltje, Bosc kobak, Nemes Krasszán.



**Fétel apát körte**

(Fotó: Palesits Zsolt)

**Fétel apát (Abate Fetel)**

Fája közepes növekedési erélyű. Szeptember első harmadában érik Olaszországban. Gyümölcse nagy (200 g), összetéveszthetetlenül hosszú, lédús, szilárd húsú, édes, nagyon finom ízű. Éréskor 14,5 Brix-fokot is elér.Héja vékony zöldessárga. Meszes talajokon csak saját gyökéren, vagy mésztűrő alanyokon termeszthető! Nem könnyű a termesztése, alternanciára hajlamos!

**Kaiser**

Kiváló áruértékű, egyik legjobb minőségű őszi körténk. Rendszeresen, bőven terem. Edzett, igénytelen fajta, mindenütt jól termeszthető, de inkább a hűvösebb termőhelyet szereti. Szeptember végén szedhető (Vilmos+34 nap), októbertől januárig fogyasztható. Gyümölcse igen nagy vagy nagy, héja érdes tapintású, íze igen kellemesen aromás, a gyümölcsök nagyon jól szállíthatóak és tárolhatóak. Porzói: Clapp kedveltje, Vilmos körte, Passa Crassana, Conference, Hardenpont.

**Körtealanyok:**

**BA-29**

A birsek, naspolyák és körték legmésztűrőbb, legerősebb birs alanya. Magyar viszonyok közé, intenzív körte és birsültetvények kiváló alanya.

**FaroldR 40 (Daygon), vagy OH X F 40**

Középerős növekedésű alany, a fák méretét a vadkörtéhez viszonyítva 25-35%-kal csökkenti, termőképességüket pedig 20%-kal növeli. Tűzelhalással szemben rezisztens!

**Franco vadkörte**

Körte magonc alany, erős növekedésű, mélyen gyökeresedik, jól rögzít, szárazságtűrő. A termőre fordulás a ráoltott fajtáknál hosszabb, mint a birs alanyúaknál. (4-6 év.) Kompatibilis minden fajtával!